open-index/open-wikipedia-markdown huggingface dataset:
Uprooted

***Uprooted*** é o primeiro álbum de estudio da banda estadounidense de indie rock The Antlers, publicado o 10 de outubro de 2006. O disco foi autoeditado a través de Internet.

Peter Silberman dixo que cando iniciou a banda como un proxecto en solitario, o seu enfoque sobre a gravación en produción caseiras inspirose en gran medida nas técnicas do músico lo-fi Phil Elverum (The Microphones e Mount Eerie); en particular no aclamado álbum de 2001 *The Glow Pt. 2*. Como resultado, pode escoitarse esta influencia en varias partes do disco, ademais de en traballos portariores como *In the Attic of the Universe*.

## Listaxe de cancións 
## Notas
The Noise Made by People

***The Noise Made by People*** é o primeiro álbum de estudio da banda británica de electrónica indie Broadcast, publicado o 20 de marzo de 2000 a través do selo Warp con moi boas críticas en xeral.

## Listaxe de cancións 
## Notas
Victorialand

***Victorialand*** é o cuarto álbum de estudio da banda escocesa de rock alternativo Cocteau Twins, publicado o 14 de abril de 1986 a través do selo 4AD. Traballando sen o membro Simon Raymonde, que se alistara para colaborar no álbum de This Mortal Coil *Filigree & Shadow*, a vocalista Elizabeth Fraser e o guitarista/produtor Robin Guthrie produciron un disco case completamente carente de percusión, enchendo á guitarras acústicas de reverberación para crear un son amplo e expansivo que bordea a música ambient.

## Listaxe de cancións 
## Notas
7 (álbum)

***7*** é o sétimo álbum de estudio da banda estadounidense de dream pop Beach House, publicado o 11 de maio de 2018 a través do selo Sub Pop. O disco segue ao recompilatorio *B-Sides and Rarities* editado en 2017, que serviu como unha provervial "limpeza do armario" para abrir o comiño a un novo proceso creativo.

O álbum non foi producido por Chris Coady, que traballara durante moito tempo co grupo, e no seu lugar a banda colaborou con Sonic Boom, aínda que non tiña un produtor "no sentido tradicional". A gravación do disco durou uns 11 meses, a diferenza dos rápidos procesos de anteriores traballos, comezando no estudio caseiro do dúo en Baltimore e rematando nos estudios Carriage House e Palmetto Studio. *7* foi aclamado pola crítica musical, que loubou a natureza aventureira do disco e a consistencia da banda, con algúns críticos dicindo que se trataba do mellor traballo do dúo ata a data.

Editáronse cinco sinxelos do álbum: "Lemon Glow", "Dive", "Dark Spring", "Black Car" e "Lose Your Smile".

## Gravación 
A diferenza dos discos anteriores, Beach House tomou o seu tempo co proceso de gravación de *7*. En lugar dunha longa sesión de estudio, gravaron lotes de cancións cando estaban inspirados, o que resultou en cinco mini-sesións ao longo de once meses en 2017. Todos os temas do álbum iniciáronse no estudio caseiro do dúo en Baltimore, chamado Apple Orchard Studios, e rematáronse en Carriage House en Stamford, Connecticut, con "Lose Your Smile" e "Woo" sendo gravados no Palmetto Studio dos Ánxeles. A banda afirmou que o seu obxectivo durante todo o proceso de gravación do álbum foi o "renacemento e o rexuvenecemento", continuando: "Queriamos repensar os métodos antigos e eliminar algunhas limitacións autoimpostas. No pasado, moitas veces limitabamos a nosa escritura a partes que podíamos interpretar en directo. En *7*, decidimos  seguir o que viña de forma natural. Como resultado, hai algunhas cancións sen guitarra, e algunhas sen teclado. Hai cancións con capas e produción que nunca poderíamos recrear en directo, e iso é emocionante para nós. Basicamente, deixamos que os nosos estados de ánimo creativos, en lugar da instrumentación, diten a sensación do álbum".

A banda temén dixo que *7* non tivo un produtor no sentido tradicional, o que fixo que as ideas impulsasen a creatividade e non o proceso creativo de calquera persoa. O batería de xira da banda desde 2016, James Barone, tocou en todo o disco. Tamén traballaron con Peter Kember, coñecido polo nome artístico de Sonic Boom, que axudou "na eliminación de convencións e en axudar a manter as cancións vivas, frescas e protexidas das forzas destrutivas da sobreprodución/sobre-perfección dos estudos de gravación".

## Listaxe de cancións 
## Notas
Forever

***Forever*** é o segundo álbum de estudio da banda británica de dream pop Cranes, publicado o 23 de abril de 1993 a través do selo Dedicated Records. *Forever* continua a tendencia dos anteriores traballos do grupo, xirando principalmente ao redor das distintivas voces de Alison Shaw. O álbum contén elementos de shoegazing, dream pop e rock gótico, e ten os sinxelos "Adrift" e "Jewel".

## Listaxe de cancións
Is the Is Are

***Is the Is Are*** é o segundo álbum de estudio da banda estadounidense de indie rock DIIV, publicado o 5 de febreiro de 2016 a través do selo Captured Tracks. Autoproducido polo vocalista e guitarrista Zachary Cole Smith, o álbum foi gravado no Strange Weather Recording Studio e en The Bunker, en Williamsburg, Brooklyn. Foi precedido polos sinxelos "Dopamine", "Bent (Roi's Song)", "Under the Sun" e "Is the Is Are".

## Listaxe de cancións 
## Notas
Yo se la chupé a Mark E. Smith

***Yo se la chupé a Mark E. Smith*** é un EP da banda galega de post-punk Travesti Afgano, publicado o 5 de xullo de 2013 a través do selo Seara Records. O disco foi lanzado en casete nunha edición limitada e foi gravado en Tomiño por Manu G. Sanz, membro de Selvática.

## Listaxe de cancións 
## Notas
O ciclo da serpe

***O ciclo da serpe*** é o terceiro álbum de estudio de Dios ke te crew. Foi gravado no propio estudio do grupo, Rapapoulo, en Ordes, e conta con colaboracións doutros artistas como Alto Asalto, Hermano L de La Puta Opepé, Croma, Homes Sen Medo, Santonio, Javi Pardiñas de Bush Doctors, Inés Miranda e Miguel de Lira. 

## Lista de cancións 
## Notas
Gran Premio do Brasil de 2019

O **Gran Premio do Brasil de 2019** (oficialmente coñecida como o **Formula One Grande Prêmio do Brasil 2019**) foi unha carreira de Fórmula Un que se disputou o 17 de novembro de 2019 no Autódromo José Carlos Pace en São Paulo, Brasil. A carreira marcará o cuadraxésima oitava edición do Gran Premio do Brasil, e o cuadraxésimo sétima vez que a carreira disputouse como unha proba do Campionato Mundial desde a tempada inaugural en .

## Pneumáticos dispoñibles 
## Cualificación
### Clasificación da cualificación
## Carreira 
### Clasificación da carreira 
### Posicións logo da carreira 
*O texto en grosa indica o Campión do Mundo.

;Clasificación no campionato de pilotos

;Clasificación do campionato de construtores

:**Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén
Shirin Neshat

**Shirin Neshat** (en ), nada en Qazvin en 1957, é unha artista visual iraniana residente en Nova York, coñecida principalmente polo seu traballo en cinema, vídeo e fotografía. A súa obra céntrase nos contrastes entre o islam e occidente, a feminidade e a masculinidade, a vida pública e a privada, a antigüidade e a modernidade, e en facer pontes entre eses temas.

Neshat foi recoñecida en numerosas ocasións pola súa obra, como co Premio Internacional da XLVIII Bienal de Venecia en 1999, o León de Prata á mellor dirección no 66.º Festival de Cinema de Venecia en 2009, o nomeamento de Artista da Década polo crítico de *The Huffington Post* G. Roger Denson.

## Obras 
* *Turbulent*, 1998. Instalación con dúas canles de vídeo e son.
* *Rapture*, 1999. Instalación con dúas canles de vídeo e son.
* *Soliloquy*, 1999. Instalación con vídeo en cor e son coa artista como protagonista.
* *Fervor*, 2000. Instalación con dúas canles de vídeo e son.
* *Passage*, 2001. Instalación cunha única canle de vídeo e son.
* *Logic of the Birds*, 2002. Multimedia.
* *Tooba*, 2002. Instalación con dúas canles de vídeo e son baseada na novela de Shahrnush Parsipur *Women Without Men*.
* *Mahdokht*, 2004. Instalación con tres canles de vídeo e son.
* *Zarin*, 2005. Instalación cun único canle de vídeo e son.
* *Munis*, 2008. Instalación con vídeo en cor e son baseada na novela de Shahrnush Parsipur *Women Without Men*.
* *Faezeh*, 2008. Instalación con vídeo en cor e son baseada na novela de Shahrnush Parsipur *Women Without Men*.
* *Possession*, 2009. Instalación con vídeo en branco e negro e son.
* *Women Without Men*, 2009. Filme baseado na novela de Shahrnush Parsipur *Women Without Men*.
* *Illusions & Mirrors*, 2013. Filme encargado por Dior con Natalie Portman.
* *Looking for Oum Kulthum*, 2017, filme.

## Notas 
## Véxase tamén 
### Bibliografía 
* Mohammed Afkhami, Sussan Babaie, Venetia Porter, Natasha Morris. "Honar: The Afkhami Collection of Modern and Contemporary Iranian Art." Phaidon Press, 2017.
Contenedor de Mierda

**Contenedor de Mierda** é unha banda galega de punk rock procedente do barrio vigués de Teis. Ata a data teñen publicado un EP, *Contenedor de Mierda* (2016), e un sinxelo, "Ponte de pijo" (2018). No ano 2018 tamén achegaron o tema "Síndrome de Dawson" ao recompilatorio *Galician Bizarre III*.

## Discografía 
### Álbums 
## Notas 
## Véxase tamén 
### Ligazóns externas 
* Bandcamp da banda
* Perfil de Facebook
Charles Wallace Richmond

**Charles Wallace Richmond**, nado o 31 de decembro de 1868 en Kenosha, capital do condado de Kenosha, en Wisconsin, e finado o 19 de maio de 1932 en Washington, D.C., foi un ornitólogo estadounidense.

## Traxectoria 
Charles Wallace Richmond naceu en Kenosha, Wisconsin, e era o fillo máis vello de Edward Leslie e Josephine Ellen Richmond. A súa nai morreu cando el tiña 12 anos. Seu pai, que era empregado do correo ferroviario, mudouse a Washington, D.C. traballando na imprenta do goberno. O pai volveu casar e o mozo C. W. Richmond tivo que coidar dos seus medio irmáns. Durante a súa xuventude, ao deixar a escola, obtivo ingresos adicionais para a familia traballando como axudante na Cámara de Representantes. Aos 15 aos conseguiu un posto como mensaxeiro no Servizo Xeolóxico dos estados Unidos. Estudou medicina na Universidade de Georgetown, graduándose como médico en 1897. Ao ano seguinte casou con Louise H. Seville.

Mentres aínda estaba na escola en Wisconsin recollera ovos de paxaros da familia dos tiránidos, que levou a Washington cando se mudou alí, en 1881. Visitou o Museo da Smithsonian Institution e, ao ver a súa gran colección de niños e ovos, deuse de conta de que nunca conseguría reunir unha colección como aquela, e decidiu entregar as súas propias coleccións ao Museo. Isto fixo que coñecera a Robert Ridgway. Posteriormente tratou a Ridgway a miúdo, que influíu grandemente nel cando era aínda moi noviño. O seu traballo na Cámara de Representantes permitiulle consultar a súa biblioteca, que tiña unha boa colección de libros sobre aves. Foi empregado na sección de ornitoloxía no Departamento de Agricultura dos Estados Unidos. 

En canto á investigación, centrouse en nomear ás autoridades para os nomes das aves, sendo considerado o principal experto no tema. O seu catálogo segue a ser hoxe utilizado polos ornitólogos.

## Abreviatura 
A abreviatura **Richmond** emprégase para recoñecer a  como autoridade na descrición e taxonomía en zooloxía.

## Notas 
## Véxase tamén  
### Bibliografía 
* Witmer Stone (1933): "In memoriam: Charles Wallace Richmond 1868–1932", *The Auk* **50**: 1–22, (PDF).
* Anónimo (1912): "Notes and News", *The Auk* **24**: 279 (PDF).

### Ligazóns externas 
* Richmond Index. Xéneros.
* The Richmond Index to the Genera and Species of Birds .
Kenosha

**Kenosha** é unha cidade dos Estados Unidos, capital do condado homónimo, no estado de Wisconsin. 

## Xeografía 
Encóntrase no extremo sueste do estado, á beira do lago Michigan e xunto é fronteira con Illinois. 

Ocupa unha superficie de 1 954 km² e, segundo o censo de 2010 tiña unha poboación de 99 218 habitantes, o que facía unha  densidade de poboación de 1 417,25 hab./km².

O 77,12 % da súa poboación nese ano eran brancos, o 9,95 % afroamericanos, o 0,58 % amerindios, o 1,68 % asiáticos, o 0,06 % insulares do Pacífico, o 6,81 % doutras razas e o 3,78 % pertenecía a dúas ou máis razas. Do total da poboación o 16,26 % eran hispanos ou latinos de calquera raza.
Condado de Kenosha

miniatura|250px|Sede do goberno do condado.

O **condado de Kenosha** (en inglés ***Kenosha County***), fundado en 1874, é un dos 72 condados do estado de Wisconsin. 

## Xeografía 
O condado ten unha superficie de 1 953 km², da cal 707 km² son de terra firme e 1 246 km² (o 63,83 %) son de auga.

No ano 2008, tiña unha poboación de 164 465 habitantes, polo que a súa densidade de poboación nese ano era de 212 hab/km².  

A capital do condado é a cidade homónima de Kenosha.
Laura Novelle

**Laura Novelle López**, máis coñecida como **Laura Novelle**, nada no Carballiño en 1978, é investigadora, documentalista, bibliotecaria e escritora galega.

## Traxectoria 
Licenciada en Historia e posgrao en Xestión de Documentos pola Universidade Xaime I, gozou de varias bolsas de investigación académica e participou durante 11 anos en proxectos de investigación financiados con fondos públicos por universidade. Posteriormente traballou como profesora nos distintos campus da Universidade de Vigo (UVIGO) e en tarefas técnicas nas bibliotecas públicas da Rede de bibliotecas públicas da Xunta de Galicia e en bibliotecas privadas. Tamén se dedicou á divulgación científica para estudantes de Humanidades a través do seu blog "Docendo Discitur". Neste sentido, publicou varios libros como *Sobrevivir al trabajo fin de grado en Humanidades y Ciencias Sociales. Todo lo que necesitas saber*, *39 escalones con vistas al mar* o *De la arcilla al ebook: Historia del libro y las bibliotecas*, que xa ten actualizada unha segunda edición.

## Notas 
## Véxase tamén 
### Ligazóns externas 
* Bloc "Docendo Discitur"
Art Angels

***Art Angels*** é o cuarto álbum de estudio da cantante e compositora canadense Claire Boucher, profesionalmente coñecida como Grimes, publicado dixitalmente o 6 de novembro de 2015 a través do selo 4AD e en formatos físicos o 11 de decembro. Boucher comezou a planificar o disco en 2013 como a continuación do seu terceiro álbum de estudio, *Visions*, porén, eliminou a meirande parte do material desas primeiras sesións e comezou unha nova serie de gravacións en 2014. O tema "Realiti", que procedías das primeiras gravacións, foi editado como unha demo a principios de 2015.

*Art Angels* foi descrito como máis accesible que os anteriores traballos de Boucher mentres que mantiña as súas influencias experimentais. O álbum conta con convidados como o rapeiro taiwanés Aristophanes e a cantante estadounidense Janelle Monáe. Editáronse dous sinxelos do traballo, "Flesh Without Blood" e "Kill V. Maim", ademais de vídeos musicais para varias cancións. *Art Angels* vendeu 11 000 copias na súa primeira semana nos Estados Unidos e converteuse no álbum de Boucher en chegar máis alto nas listas ata ese momento. O disco foi editado con moi boas críticas e apareceu nas listas de mellores traballos de 2015 de varias publicacións.

En outubro de 2019 a publicación dixital Pitchfork Media situou o disco no número 11 da súa lista dos 200 mellores álbums da década de 2010.

## Listaxe de cancións 
## Notas
Q and Not U

**Q and Not U** foi unha banda estadounidense de post-hardcore procedente de Washington, D.C., que editou os seus traballos a través de Dischord Records. Os seus membros John Davis, Harris Klahr, Christopher Richards e Matt Borlik formaron o grupo en 1998. Tras a saída de Borlik despois do lanzamento do seu álbum de estrea, o grupo lanzou dous exitosos discos máis como trío, explorando aspectos do dance-punk e outros estilos musicais dispares. Q and Not U separáronse en setembro de 2005 despois de rematar os concertos comprometidos e de despedirse no local The Black Cat de Washington, D.C..

## Discografía 
### Álbums
Philophobia

***Philophobia*** é o segundo álbum de estudio da banda escocesa de indie rock Arab Strap, publicado o 20 de abril de 1998 a través do selo Chemikal Underground. O disco chegou ao número 37 da lista británica de álbums, ademais de chegar ao número 3 da lista británica de álbums independentes. A reedición do álbum do ano 2010 contén un disco extra con temas gravados ao vivo.

## Listaxe de cancións 
## Notas
Dau Huduni Methai

***Dau Huduni Methai*** (en  é un filme indio de 2015 en lingua bodo dirixido por Manju Borah. Baséase na novela assamesa *Dao Hudur Gaan* escrita por Rashmirekha Bora e foi adaptado ó guión pola propia directora. Foi producido por Shankar Lall Goenka está protagonizado por Reshma Mushahary, Ahalya Daimary e Nita Basumatary. O filme estreouse no Festival Internacional de Cinema de Montreal o 1 de setembro de 2015.

*Dau Huduni Methai* conta os efectos da insurxencia e da contrainsurxencia na xente común dende a perspectiva dunha rapaza vítima de violación.

## Personaxes 
* Reshma Mushahary como Raimali
** Jasmine Hazowary como Raimali de nena
* Ahalya Daimary como avoa de Raimali
* Nita Basumatary como nai de Raimali
* Ajay Kumar Boro como pai de Raimali
* Tony Basumatary como Sunswrang
* Onjali Bodosa como Mainao
* Thamfwi Danga Basumatary como Paniram

## Notas
Golden Kingdom

***Golden Kingdom*** é un filme dramático birmano de 2015 dirixido por Brian Perkins. O filme conta a historia de catro monxes budistas e a súa vida nun mosteiro budista. O filme está ambientado e foi completamente rodado en Myanmar. *Golden Kingdom* é o primeiro filme de estrea internacional producido en Myanmar dende a reapertura do país.

## Personaxes 
* U Zawtica como Sayadaw
* Shine Htet Zaw como Koyin Witazara
* Koyin Saw Ri como Koyin Wezananda
* Koyin Than Maung como Koyin Thiridema
* Koyin Maung Sein como Koyin Awadadema

## Notas 
## Véxase tamén 
### Ligazóns externas 
*
Mor Thengari

***Mor Thengari*** (que en chakma quere dicir "A miña bicicleta") é un filme bangladeshí de 2015 dirixido por Aung Rakhine. É o primeiro filme do país en ser rodado en lingua chakma unha das linguas indíxenas do país. Foi prohibido en Bangladesh por cuestións de dereitos culturais e políticos, salientando o feito relacionado coas linguas indíxenas. O equipo de rodaxe non contou con actores profesionais, e tódolos actores son membros da comunidade chakma de Bangladesh.

## Personaxes 
* Kamal Mani Chakma como Komal
* Indira Chakma como Devi

## Notas 
## Véxase tamén 
### Ligazóns externas 
*
Premio Nacional de Investigación

Os **Premios Nacionais de Investigación** de España son unha serie de premios outorgados polo Ministerio de Ciencia, Innovación e Universidades cunha dotación de 30.000€ para cada categoría. Estes premios comezáronse a outorgar a partir do ano 1982 a investigadores de nacionalidade española en activo que «estean a realizar un labor destacado en campos científicos de relevancia internacional e que contribúan excepcionalmente ao avance da ciencia, ao mellor coñecemento do ser humano e a súa convivencia, á transferencia de tecnoloxía e ao progreso da Humanidade».

Orixinalmente e até 1999, os premios estaban nomeados en honra ao rei Juan Carlos I, e eran tres (Premio Nacional Rei don Juan Carlos I para os Novos Investigadores; Premio Nacional Rei don Juan Carlos I á Investigación Científico-Técnica e o Premio Nacional Rei don Juan Carlos I á Investigación Humanística e Científico-Social) e a partir de 2011, mudaron a denominación e quedaron establecidos nos 10 actuais; se ben, cada ano convócanse en só 5 das áreas establecidas. 

## Actuais 
Na actualidade, existen 10 categorías distintas:

### Ciencias Físicas, dos Materiais e da Terra 
### Ciencia e Tecnoloxía Químicas 
### Ciencias e Tecnoloxías dos Recursos Naturais 
### Matemáticas e Tecnoloxías da Información e as Comunicacións 
### Transferencia de Tecnoloxía 
### Medicamento 
### Bioloxía 
### Enxeñaría 
### Dereito, Ciencias Económicas e Sociais 
### Humanidades 
## Antigos 
### Premio Nacional Rei don Juan Carlos I, para os Novos Investigadores 
### Premio Nacional Rei don Juan Carlos I á Investigación Científico-Técnica 
### Premio Nacional Rei don Juan Carlos I á Investigación Humanística e Científico-Social 
## Notas
Un prophète

***Un prophète*** é un filme franco-italiano de 2009 dirixido por Jacques Audiard cun guión de Audiard, Thomas Bidegain, Abdel Raouf Dafri e Nicolas Peufaillit, feito a partir dunha historia de Dafri. Está protagonizado por Tahar Rahim, que interpreta un criminal de orixe alxeriana que ascende na xerarquía criminal converténdose nun asasino e nun traficante de drogas ó iniciarse nas subculturas corsa e árabe.

## Personaxes 
* Tahar Rahim como Malik El-Djebena
* Niels Arestrup como César Luciani
* Adel Bencherif como Ryad
* Reda Kateb como Jordi Le Gitan
* Hichem Yacoubi como Reyeb
* Jean-Philippe Ricci como Vettori
* Gilles Cohen como Prof
* Antoine Basler como Pilicci
* Leïla Bekhti como Djamila
* Pierre Leccia como Sampierro
* Foued Nassah como Antaro
* Jean-Emmanuel Pagni como Santi
* Frédéric Graziani como Chef de détention
* Slimane Dazi como Lattrache
* Alaa Oumouzoune como Rebelled prisoner
* Salem Kali como Le prisonnier mutin
* Pascal Henault como Ceccaldi (un corse)
* Sonia Hell como Une matonne

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
* 
* Ficha en RottenTomatoes 
* Ficha en Metacritic
Haytarma

***Haytarma*** (en ;  que quere dicir «regreso») é un filme ucraíno de 2013 dirixido e protagonizado por Akhtem Seitablaiev. Conta a historia do piloto de probas tártaro de Crimea e Heroe da Unión Soviética Amet-khan Sultan no contexto da deportación dos tártaros de Crimea de 1944. O título do filme quere dicir "regreso", e tamén é o nome da danza nacional máis popular dos tártaros de Crimea.

## Notas 
## Véxase tamén 
### Ligazóns externas 
*
Aeroporto de Rotterdam-A Haia

O **aeroporto de Rotterdam-A Haia**  é o terceiro aeroporto máis grande dos Países Baixos. Serve as cidades de Rotterdam e A Haia e as súas rexións.

En 2018, o aeroporto recibiu máis de 1,9 millóns de pasaxeiros e 53.322 movementos de aeronaves. Conta con voos programados ás principais cidades europeas. Tamén é usado amplamente pola aviación xeral e hai varios clubs de voo e escolas localizadas no aeroporto.

## Véxase tamén 
### Ligazóns externas 
* Páxina web oficial 
* Accidentes e incidentes no aeroporto  na páxina web de Aviation Safety Network
Lost Boys of Sudan

***Lost Boys of Sudan*** é un filme documental estadounidense de 2003 dirixido por Megan Mylan e Jon Shenk. Conta a historia de dous rapaces dinka orixinarios do Sudán, Santino Majok Chuor e Peter Nyarol Dut, que chegan ós Estados Unidos de América por mor da guerra civil do seu país. Os dous rapaces quedaron orfos pola segunda guerra civil sudanesa e sobreviviron ataques de leóns e da milicia até chegar a un campo de refuxiados en Kenya, xunto con milleiros doutros nenos.

O título do documental "Lost Boys of Sudan" foi orixinalmente o nome dado ó grupo de mozos polos traballadores das Nacións Unidas que controlaron a súa fuxida dende o Sudán.

## Notas 
## Véxase tamén 
### Ligazóns externas 
*
Sarraounia (filme)

***Sarraounia*** é un filme histórico de 1986 escrito e dirixido por Med Hondo. Baséase nunha novela do mesmo nome do autor nixeriano Abdoulaye Mamani, quen tamén escribiu o guión. A novela e o filme contan a historia real da batalla de Lougou entre a raíña Sarraounia dos azna  (hausa animistas) e o exército das tropas coloniais francesas da Misión Voulet-Chanoine en 1899. Sarraounia foi unha dos poucos líderes tribais africanos que resistiu o avance dos expansionistas franceses Paul Voulet e Julien Chanoine. O filme gañou o primeiro premio no Festival de Cinema e Televisión Panafricanas de Uagadugú e foi ben acollido pola crítica.

## Personaxes 
* Aï Keïta como Sarraounia
* Jean-Roger Milo como Capitán Voulet
* Féodor Atkine como Chanoine
* Didier Sauvegrain como Doutor Henric
* Roger Miremont como Tenente Joalland
* Luc-Antoine Diquéro como Tenente Pallier
* Jean-Pierre Castaldi como Sarxento Boutel

## Notas 
## Véxase tamén 
### Ligazóns externas 
*
Total Control

**Total Control** é unha banda australiana de post-punk formada en Melbourne no ano 2008. O grupo está composto por Mikey Young (guitarra, teclados), Dan Stewart (voces), Al Montfort (guitarra), Zephyr Pavey (baixo) e James Vinciguerra (batería). Despois dunha serie de sinxelos, o álbum de estrea da banda, *Henge Beat*, foi publicado en agosto do ano 2011. O seu segundo traballo, *Typical System*, apareceu en xuño de 2014, e o terceiro, *Laughing At The System*, en decembro de 2017.

## Historia 
Total Control foi formado en 2008 polo membro da banda Eddy Current Suppression Ring Mikey Young e o de UV Race Dan Stewart. A parella, que se uniu xa que tiñan un interese común por artistas de principios dos 80 como Devo, Gary Numan, The Screamers e The Adolescents, gravando algunhas cancións usando un sampler e sintetizadores no estudio caseiro de Young. Durante os seguintes anos conseguiron un seguimento de culto editando unha serie de sinxelos en 7" e tocando tan só un feixe de concertos. 

Total Control converteuse nun quinteto coa incorporación do guitarrista Al Montfort, o baixista Zephyr Pavey, e o batería James Vinciguerra. Young explicou a razón da ampliación a *The Washington Post*: "Bandas con caixas de ritmos e tres sintetizadores non son tan divertidas de ver como as bandas con baterías e guitarras", dixo. "Decatámonos de que non podía ser bo en directo, así que intentamos adaptar as cancións para traballar nunha banda de rock and roll". O seu último traballo ata a data, *Laughing At The System*, apareceu en decembro de 2017.

## Discografía 
### Álbums 
## Notas 
## Véxase tamén 
### Ligazóns externas 
* Bandcamp da banda
The Monitor

***The Monitor*** é o segundo álbum de estudio da banda estadounidense de indie rock Titus Andronicus, publicado o 9 de marzo de 2010 a través do selo XL Recordings. Trátase dun álbum conceptual lixeiramente baseado en temas relacionados coa guerra civil estadounidense.

O título do disco é unha referencia ao USS *Monitor*, o primeiro acoirazado comisionado pola Armada dos Estados Unidos de América, e o tema de peche "The Battle of Hampton Roads" refírese á batalla entre o *Monitor* e o CSS *Virginia*, que tivo lugar os días 8 e 9 de marzo de 1862; segundo a banda, "o lanzamento deste disco é a nosa forma de celebrar o 148 aniversario deste evento histórico". Hai numerosas referencias ás primeiras cancións de Billy Bragg como algunhas letras de "A More Perfect Union" e a canción "Richard II". *The Monitor* conta coa colaboración de membros de Ponytail, Wye Oak, Hallelujah The Hills, Felice Brothers, Spider Bags, Vivian Girls e The Hold Steady.

## Listaxe de cancións 
## Notas
Dhyan Chand

**Dhyan Chand**, nado en Allahabad o 29 de agosto de 1905 e finado Delhi o 3 de decembro de 1979, foi un xogador de hóckey sobre herba indio, un dos mellores xogadores da historia do deporte. Foi coñecido polas súas extraordinarias proezas goleadoras, e gañou tres medallas de ouro olímpicas en 1928, 1932 e 1936, nunha época en que a India dominou o deporte. A súa influencia estendeuse alén desas vitorias, posto que o país gañou o campionato olímpico de hóckey en sete das oito olimpíadas entre 1928 e 1964. Crese que logo de que a India derrotase a Alemaña na final olímpica de 1936 por 8-1, Adolf Hitler ofreceu a Chand un posto sénior no exército alemán, o que este rexeitou.

Coñecido como *O mago* (*The Wizard* ou *The Magician*) *do hóckey* polo seu soberbio control da bóla, Chand xogou internacionalmente entre 1926 e 1949; marcou 570 goles en 185 partidos segundo a súa autobiografía, *Goal*. O Goberno da India concedeu a Chand o terceiro honor máis alto para un civil, o Padma Bhushan, en 1956. O día do seu nacemento, o 29 de agosto, celébrase anualmente na India o Día Nacional dos Deportes.

## Legado 
miniatura|Estatua de Dhyan Chand no outeiro Sipri, Jhansi
Dhyan Chand continúa a ser unha figura lendaria no hóckey indio e mundial. As súas habilidades foron glorificadas en varias historias e anécdotas apócrifas.

O premio máis importante na india ao mérito deportivo é o premio Dhyan Chand que se outorga anualmente dende 2002 a figuras deportivas que non só contribuíron ao deporte durante a súa carreira senón tamén despois da súa retirada. O Estadio Nacional de Delhi foi rebautizado como Dhyan Chand National Stadium en 2002 na súa honra.

Un internado da Universidade Musulmá Aligarh, da que foi alumno, recibiu o seu nome.

O goberno da India emitiu un selo conmemorativo en honor de Chand. Foi o primeiro xogador de hóckey indio que recibiu esa honra.

## Notas 
## Véxase tamén 
### Bibliografía 
*
### Ligazóns externas 
* "Yaaru E Dhyan Chand" by Narendra Kumar S S , published by Samrudha Sahitya
* The Indian who captivated even Hitler, Qaiser Mohammad Ali, Rediff.com
* Feature: Hockey's Genius&nbsp;– Dhyan Chand, Rohit Brijnath, PlanetFieldHockey.com
* Gulu Ezekiel e K. Arumugam, *Great Indian Olympians*
* K. Arumugam, *Dhyan Chand Centenary*, Hockey Yearbook 2006.
* A tribute to Dhyan Chand, Rediff.com
Binta y la gran idea

***Binta y la gran idea*** é un filme español de 2004 dirixido e escrito por Javier Fesser. O filme está protagonizado por Zeynabou Diallo no papel de Binta, Agnile Sambou como o pai de Binta e Aminata Sane como Soda. O filme dura arredor de 31 minutos e inclúe diálogos en diola e francés. Foi nomeado ó Óscar á mellor curtametraxe de acción en vivo na 79ª edición dos premios. Foi creado en colaboración con UNICEF, a quen se destinaron tódolos beneficios.

## Personaxes 
* Zeynabou Diallo como Binta
* Agnile Sambou como o pai de Binta
* Aminata Sane como Soda

## Notas 
## Véxase tamén 
### Ligazóns externas 
* 
* Ficha en AllMovie
Darío Rodríguez Fernández

**Darío Rodríguez Fernández**, nado en Chantada cara a 1882, foi un avogado e político galego.

## Traxectoria
Aprobou os exames de procurador en 1900 e instalouse como procurador en Chantada. Membro do Partido Conservador. Foi elixido concelleiro nas eleccións do 12 de abril de 1931. Foi proclamado candidato para as eleccións de 1933. Foi nomeado alcalde de Chantada o 26 de xaneiro de 1935. Co golpe de Estado do 18 de xullo de 1936 foille incoado expediente de responsabilidades políticas.

## Vida persoal 
Casou con Flora Fernández e foi pai de Julio Amador Rodríguez Fernández.

## Notas 
## Véxase tamén
### Ligazóns externas
* Corporación municipal de Chantada 
* Ficha en Represión franquista en Lugo
José Vázquez Fernández-Pimentel

**José Vázquez Fernández-Pimentel**, nado en Lugo cara a 1900, foi un político galego.

## Traxectoria 
Irmán do poeta Luís Pimentel. Estudou na Residencia de Estudiantes. Licenciado en Ciencias químicas. Oficial de telégrafos en Lugo. Bibliotecario da Asociación Instituto de la Cultura Gallega (1931). Militante do Partido Galeguista. Logo das eleccións de febreiro de 1936 foi nomeado concelleiro de Lugo e a finais de marzo xestor da deputación de Lugo en representación do distrito de Chantada-Sarria logo da dimisión de Armando Abuín Iglesias. Foi director interino da Escola Elemental de Traballo de Lugo. Ao producirse o golpe de Estado do 18 de xullo de 1936 foi destituído como director da Escola Elemental de Traballo en outubro, e expedientado por responsabilidades políticas en 1940,, foi condenado a catro anos de inhabilitación e pago dunha multa de 500 pesetas. En decembro de 1939 foi nomeado delegado en Lugo do Colexio Oficial de Doutores e Licenciados en Filosofía e Letras e Ciencias da USC.

## Vida persoal 
Casou con María Luisa Cereijo Porras e foi pai de María Belén e José Luis Vázquez Cereijo.
## Notas 
## Véxase tamén 
### Ligazóns externas 
* Ficha en represión franquista en Lugo
* Expediente de responsabilidade política nº 68/1940 de José Vázquez Fernández Pimentel e Narciso Aloguín Benedicto
Aerodramus bartschi

***Aerodramus bartschi*** é unha especie de ave da subclase das neornites, infraclase dos neognatos, orde dos apodiformes, familia dos apódidos e tribo dos colocaliinos (que comprende as salanganas), unha das vinte e seis integradas hoxe no xénero *Aerodramus*.

## Taxonomía 
### Descrición 
A especie foi descrita en 1909 polo ornitólogo estadounidense Edgar Alexander Mearns, en *Proceedings of the U.S. National Museum* **36**: 476.

#### Variacións taxonómicas 
Antigamente se consideraba conespecífica con *Collocalia inquieta* (hoxe *Aerodramus inquietus*).

Posteriormene foi clasificada por Mearns como especie independente dentro do xénero *Collocalia* como *C. bartschi*, e máis tarde, reclasificada como a subespecie *Aerodramus vanikorensis bartschi* (Mearns, 1909);

### Sinónimos 
Ademais de polo nome válido actual, a especie coñeceuse tamén polos sinónimos:

## Distribución e hábitat 
Esta especie, propia das illas Marianas, encóntrase en Guam,  en Saipan e en Aguijan, nas illas Marianas do Norte, 

O seu hábitat natural son os bosques tropicais de terras baixas, as praderías e os mangleirais. e, talvez, polo uso de pesticidas noutros lugares da súa área de dispersión. Existe o risco dun rápido declive se esta serpente coloniza Saipan, onde se concentra a maior parte da poboación da especie. Afortunadamente, hai poucas evidencias de que estas serpentes colonicen calquera illa fóra de Guam, e a cualificación da especie podería ser catalogada nunha categoría de menos risco despois dunha avaliación máis detallada desta ameaza.

## Notas 
## Véxase tamén 
### Bibliografía 
* Phil Chantler (1995): *Swifts: A Guide to the Swifts and Tree Swifts of the World*. Mountfield, East Sussex, UK: Pica Press. ISBN  978-0-3000-7936-4.
* Joseph del Hoyo, Andrew Elliot e Jordi Sargatal, eds. (1999): *Handbook of the Birds of the World. Volume 5: Barn-owls to Hummingbirds*. Barcelona, España: Lynx Edicions. ISBN 978-84-8733-425-2.
* Josep Del Hoyo, Nigel J. Collar, David A. Christie, Andrew Elliott e Lincoln D. C. Fishpool (2014): *HBW and Birdlife International Illustrated Checklist of the Birds of the World, Volume 1 Non-Passerines*. Barcelona, España: Lynx Edicions. ISBN 978-84-8733-410-8.

### Outros artigos 
* Apodiformes
* Apódidos
* Colocaliinos
* *Aerodramus*

### Ligazóns externas 
* *Aerodramus bartschi*. Guam swiftlet (Also: Marianas swiftlet) na ADW.
* *Aerodramus bartschi* (Mearns 1909) na EOL.
* Salangana de Guam. *Aerodramus bartschi* (Mearns, 1909) en AviBase.
Rosalynn Carter

**Eleanor Rosalynn Carter** (de solteira **Smith**), nada en Plains (Xeorxia) o 18 de agosto de 1927 e finada na mesma localidade o 19 de novembro de 2023, foi a Primeira Dama dos Estados Unidos de América entre 1977 e 1981 como a esposa de Jimmy Carter. Durante décadas foi voceira de numerosas causas.

Carter estivo politicamente activa durante os seus anos na Casa Branca, sentando nas reunións do gabinete. Foi a conselleira máis próxima ao seu marido. Tamén serviu como enviada no estranxeiro, particularmente en Latinoamérica.

## Traxectoria 
esquerda|miniatura|Rosalynn Carter aos dezasete anos.
Orfa de pai dende os trece anos, axudou a súa nai no seu traballo de modista Matriculouse no Georgia Southwestern College, mais despois abandonouno. Tiña aspiracións de saír de Plains, mais tivo que deixar a facultade debido á falta de diñeiro e por ter obrigas coa súa nai e irmáns.

Casou con Jimmy Carter en 1946 e dende que este abandonou a Armada dos Estados Unidos colaborou na empresa familiar dedicada ao cultivo e comercialización de cacahuetes, no departamento de contabilidade.

Cando en 1962, Jimmy Carter foi elixido senador polo estado de Xeorxia, Rosalynn dedicouse a apoiar a carreira política do seu esposo. En 1970 converteuse na primeira dama de Xeorxia e decidiu centrarse na saúde mental. Máis tarde fixo campaña para a candidatura de Carter á Presidencia dos Estados Unidos. Ao final do mandato incorporouse ao proxecto do Centro Carter, onde é codirectora.

Participou activamente nas tarefas preparatorias para a asistencia da fundación ao Referendo presidencial de Venezuela de 2004 a petición de todas as partes.

## Vida privada 
Rosalynn e Jimmy Carter casaron en Plains o 7 de xullo de 1946. O matrimonio cancelou os plans de Rosalynn de acudir ao Georgia State College for Women, onde planeaba estudar deseño de interiores. A parella tivo catro fillos: John William "Jack" (nado en 1947), James Earl "Chip" III (nado en 1950), Donnel Jeffrey "Jeff" (nado en 1952) e Amy Lynn (nada en 1967).

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
### Ligazóns externas 
* The Carter Center 
* National First Ladies Library 
* New Georgia Encyclopedia 
* Rosalynn Carter Institute for Caregiving
The Center Won't Hold

'''''The Center Won't Hold'''* é o noveno álbum de estudio da banda estadounidense de rock alternativo Sleater-Kinney, publicado o 16 de agosto de 2019 a través do selo Mom + Pop Music. O disco foi producido por St Vincent e trátase do derradeiros coa batería Janet Weiss, que anunciou a súa marcha do grupo o día 1 de xullo. Tras o seu lanzamento o álbum foi aclamado pola crítica.

## Gravación e lanzamento 
En xaneiro de 2018 a banda dixo que estaba traballando na continuación de *No Cities to Love*, aínda que Carrie Brownstein comentou que "ían facelo moi lentamente". Carrie Brownstein suxeríulle a Jeff Tweedy producir algunhas cancións coa banda, pero primeiro comezaron a traballar con St. Vincent e gozaron traballando con ela polo que decidiron continuar así. En xaneiro de 2019 a banda anunciou que se agardaba un novo álbum para ese mesmo ano, producido por St. Vincent.

## Sinxelos 
"Hurry On Home" foi publicado como sinxelo principal do álbum o día 29 de maio de 2019. A banda interpretou a canción no programa *The Tonight Show Starring Jimmy Fallon'' o 19 de xuño. "Can I Go On" foi o segundo sinxelo, aparecendo nas emisoras Triple A o día 5 de agosto. Tamén se lanzou un sinxelo promocional, "The Future Is Here", aparecido o 14 de xuño. A canción do título foi editada como segundo sinxelo promocional o 17 de xullo.

## Listaxe de cancións 
## Notas
Karch Kiraly

**Charles Frederick Kiraly**, nado en Jackson (Míchigan) o 13 de novembro de 1960 é un xogador de voleibol estadounidense nas modalidades de sala e praia, coñecido como **Karch Kiraly**.

Participou en tres Xogos Olímpicos, obtendo en cada edición unha medalla de ouro: nos Ánxeles 1984 e Seúl 1988 en voleibol e en Atlanta 1996 en volei praia. Tamén gañou unha medalla de ouro no Campionato Mundial de Voleibol de 1986 e unha medalla de bronce no Campionato Mundial de Volei Praia 1997.

## Palmarés 
### Voleibol 
### Volei praia 
## Outras ocupacións 
### Comentarista 
Kiraly traballou como comentarista para ESPN e tamén traballou como analista para NBC Sports durante a cobertura da competición de volei praia nos Xogos Olímpicos de 2008.

### Carreira como adestrador 
Kiraly comezou a adestrar no St. Margaret's Episcopal High School, onde xogaban os seus fillos, Kristian e Kory. En 2012 foi nomeado adestrador xefe da selección feminina estadounidense para os Xogos Olímpicos de 2016. En outubro de 2014 participou no Campionato do Mundo en que os Estados Unidos venceron á China na final, o que fixo de Kiraly a cuarta persoa que gañaba unha medalla de ouro nun campionato do mundo como xogador e como adestrador.

Nos Xogos Olímpicos de 2016 en Río de Xaneiro, os Estados Unidos obtiveron a medalla de bronce , co que Kiraly se converteu no cuarto xogador que gañou medallas como xogador e como adestrador.

## Vida persoal 
Kiraly reside en San Clemente, California, coa súa esposa Janna. O seu pai, Laszlo Kiraly, xogou co equipo nacional júnior de voleibol de Hungría.

## Notas 
## Véxase tamén 
### Bibliografía 
* 
* 
* 
### Ligazóns externas 
*Karch Kiraly Volleyball Academy
A filla de Vercinxetórix

***A filla de Vercinxetórix*** (en ) é o trixésimo oitavo volume da serie de banda deseñada Astérix, sendo o cuarto libro en ser escrito por Jean-Yves Ferri e ilustrado por Didier Conrad. O libro foi publicado internacionalmente en máis de 20 linguas o 24 de outubro de 2019, cunha tiraxe inicial de máis de 5 millóns de exemplares.

Foi traducido ó galego por Xavier Senín, Isabel Soto e Alejandro Tobar e publicado por Edicións Xerais en outubro de 2019.

## Notas 
## Véxase tamén 
### Ligazóns externas 
* Ficha do libro en Edicións Xerais
Highland Falls, Nova York

[miniatura|200px|[Casa do Concello]]

**Highland Falls** é unha vila dos Estados Unidos situada no condado de Orange do estado de Nova York.

## Xeografía 
Situada a unha altitude media de 44 msnm á beira do río Hudson, ocupa unha superficie de 2,9&nbsp;km².

## Demografía 
Segundo a Oficina do Censo dos Estados Unidos no ano 2010 tiña unha poboación de 3900 habitantes, polo que a súa densidade de poboación nese ano era de 1284,3 hab/km². A poboación estimada para o ano 2018 era de 3824 habitantes.

## Economía 
No ano 2000 os ingresos medios por fogar na localidade eran de 45 833 $, e os ingresos medios por familia eran de 57.885 dólares estadounidenses. Os homes tiñan uns ingresos medios de 41 833, fronte aos 29,488 para as mulleres. A renda per cápita da vila era de 24 100 dólares. Ao redor do 4,7 % da poboación estaba por debaixo do limiar de pobreza.

## Notas 
## Véxase tamén
Aleksandra (filme)

***Aleksandra*** (en ) é un filme ruso de 2007 escrito e dirixido por Aleksandr Sokurov. A historia está ambientada na segunda guerra chechena. Foi nomeado á Palma de Ouro no Festival Internacional de Cinema de Cannes de 2007.

## Personaxes 
* Galina Vishnevskaya como Aleksandra Nikolaevna
* Vasily Shevtsov como Denis
* Raisa Gichaeva como Malika
* Andrei Bogdanov
* Aleksandr Kladko
* Aleksei Neymyshev
* Rustam Shakhgireev
* Evgeni Tkachuk

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en Metacritic 
* Ficha en AllMovie
Alianza Nacional 18 de Julio

A **Alianza Nacional 18 de Julio** foi unha coalición electoral española de carácter posfranquista ou neofranquista que se presentou ás primeiras eleccións xerais de carácter democrático celebradas o 15 de xuño de 1977, tras a aprobación da Lei de Reforma Política impulsada polo Goberno de Adolfo Suárez e aprobada maioritariamente polas Cortes franquistas un ano antes. 

## Traxectoria 
O nome fai referencia ao 18 de xullo de 1936, data do golpe de Estado que desencadeou a guerra civil española e que co nome de *Alzamento Nacional* foi posteriormente considerada como o momento fundacional do réxime franquista. Pretendía dar unha continuidade política ao espazo baleiro deixado polo extinto "Movemento Nacional" e para proxectar os *Ideais do 18 de xullo* nas Cortes Constituíntes que redactarían unha nova Constitución democrática para España.

Esta coalición, presentada oficialmente o 3 de maio de 1977, estaba formada pola Forza Nova de Blas Piñar, Círculos Doctrinales José Antonio encabezados por Diego Márquez Horrillo e a Agrupación de Juventudes Tradicionalistas. Nun principio a Confederación Nacional de ex Combatentes de José Antonio Girón de Velasco ía formar parte da coalición, pero finalmente decidiron non unirse e só ofreceron un apoio limitado.

A pesar da pretensión de congregar a todos os partidos de extrema dereita, a "Alianza Nacional" nin conseguiu integrar no seu seo á totalidade de forzas políticas de signo similar —como a Comuñón Tradicionalista ou Falange Española de las JONS, que quedaron fóra— nin conseguiu obter representación parlamentaria pois os escasos 86.390 votos que conseguiron en toda España, non lles chegou para acadar a representación dun só deputado.

Dous anos despois, en 1979, a coalición electoral denominada "Unión Nacional" conseguiu un éxito electoral ao integrar a Falanxe Española das JONS e Comuñón Tradicionalista e conseguir un único deputado por Madrid, Blas Piñar.

## Notas 
## Véxase tamén 
### Bibliografía 
*
Condado de Vexin

O **Condado de Vexin** era unha xurisdición feudal de Francia, que desde o 911 se dividiu entre Francia e Normandía. 
miniatura|Escudo de Lois de Francia, conde de Vexin
miniatura|Condados de Francia sobre 1030. 
miniatura|Condados de Francia sobre 1180.
## O Vexin francés 
O condado de Vexin aparece arredor do ano 800. O primeiro señor foi Nebelon, da chamada dinastía nebeliana que era fillo de Khildebrand de Borgoña e neto de Pipino de Heristal; o seu fillo Nebelón II xa levou o título de Conde de Vexin.

### Lista de condes 
* Romualdo sobre 753-764. 
* Regnaldo, ?. 
* Grifón, contra 790. 
* Rifero, sobre 796. 
* Nebelón ou Nibelungo I c. 800. 
* Nebelón ou Nibelungo II (fillo) c. 840. 
* Xeileno (Geilenus) sobre 850-864, conde de Meulan. 
* Nibelungo III 864-despois do 879. 
*Teodorico I (fillo) sobre 880-886.
* Adelram (II) e Teodorico II, defensores de Pontoise, sobre 886-890, sobriños.
*Walerno I (fillo de Nebelón), Nebelón ou Nibelungo IV (fillo de Walerano), Walerano II, condes á parte de Vexin ou preto de Vexin.
* Ermenfredo de Amiens, conde de Amiens, de Vexin e de Valois antes de 895-919.
*Hildegarda 919-926? (filla).
*Raúl I de Vexin (Raúl I de Ostrevant) conde de Vexin, Amiens e Valois por dereito da súa muller 919-926.
*Raúl II de Vexin, conde de Vexin, Amiens e Valois 926-943 (fillo).
*Gautier I de Vexin contra 943-995 conde de Vexin, Amiens e Valois (irmán).
*Gautier II de Vexin contra o 995, despois do 1017, conde de Vexin, Amiens e Valois (fillo).
*Dreux de Vexin sobre 1020-1035, conde de Amiens e Vexin (fillo). 
*Gautier III de Vexin 1035-1063, conde de Amiens e Vexin (fillo).
*Raúl III de Vexin 1063-1074, conde de Valois como Raúl IV (1038) e logo de Amiens e Vexin, primo (o seu pai Raúl III era conde de Valois; Raúl III era fillo de Gautier II).
*Simón de Vexin 1074-1077, conde de Vexin, Amiens e Valois.
* á coroa francesa 1077, agás a parte que posuía o duque de Normandía, que lle foi recoñecida. 
* Lois de Francia (máis tarde rei Lois VI de Francia ), conde do francés Vexin 1092-1108.

## O Vexin normando 
Unha parte do condado de Vexin, situada ao oeste do río Epte, pasou a Rolón, duque de Normandía, en 911. En 1096 construíu o castelo de Gisors como defensa contra o condado francés de Vexin.

En 1149, Henrique II Plantagenet lle cedeu o condado a Lois VII de Francia como pago da súa axuda contra Estevo de Blois. Lois VII cedeulle en 1160 á súa filla Margarida, casada con Henrique o Novo, o fillo máis vello de Henrique II. En 1193 o rei Filipe Augusto ocupouno, pero devolveuno en 1199, aínda que conservou o castelo de Gisors. O 1204 incorporouse con Normandía á coroa francesa.

### Lista de condes 
* Duques de Normandía 911-1149. 
* Lois I de Vexin 1149-1160 (Lois VII de Francia). 
*Margarida de Francia 1160-1193 (filla) (+1198).
* Henrique o Novo 1160-1183 (marido). 
* Filipe Augusto 1193-1199 (Filipe II Augusto de Francia). 
* Xoán sen Terra 1199-1204 (rei de Inglaterra e duque de Normandía). 
* Á coroa francesa 1204.

## Véxase tamén 
*Casa de Vexin.

### Ligazóns externas 
* Houssemaine, " Os condes de Vexin ", (Notices des Amis du Mantois, n. 6 - 1955)
Claudia López Hernández

**Claudia Nayibe López Hernández**, nada en Bogotá o 9 de marzo de 1970, é unha política colombiana, politicóloga de profesión e actual alcaldesa electa de Bogotá,
[esquerda|miniatura| [Antanas Mockus e López en 2018 anunciado que votarían por Gustavo Petro para a segunda volta Presidencial.

O 27 de decembro de 2016, anunciou a súa candidatura nas eleccións presidenciais de 2018, sendo así a primeira precandidata do Partido Alianza Verde.

O mesmo ano, facendo parte da Coalición Colombia, integrada polo Polo Democrático, Compromiso Cidadán e Partido Alianza Verde resultou fórmula Vicepresidencial de Sergio Fajardo logrando o terceiro lugar na primeira volta. Na segunda volta apoiou a Gustavo Petro.

En 2018, para frear a corrupción política, promoveu unha consulta nacional que estivo preto de ser aprobada.

### Alcaldesa de Bogotá 
O 27 de outubro de 2019 gañou as eleccións locais de Bogotá con 1.108.541 votos, converténdose en alcaldesa da cidade. Desta maneira, converteuse na primeira alcaldesa electa muller da cidade e a primeira alcaldesa abertamente LGBT dunha capital de América.

## Notas 
## Véxase tamén 
### Ligazóns externas 
* Páxina oficial